
PROME MINISTER A REUNI CU E PRESIDENTE 
NOBO DI UNHCR NA ARUBA 


UNHCR ta un di e organisacionnan cu ta atende cu derechonan humano 


Diamars 23 di april, Prome Minister Evelyn Wever-Croes a 
reuni cu e representantenan di UNHCR (United Nations High 
Commissioner for Refugees) na Aruba. UNHCR ta un agencia 
di Nacionnan Uni cu ta atende cu derechonan humano. 


Irene van Rij ta e presidente nobo di UNHCR na Aruba y e 
reunion di diamars mainta tawata pa cera conoci cu sefiora 
van Rij y di parti di Gobierno, indica kico ta importante riba e 
tereno aki pa pais Aruba. 


Desde cu e actual gobierno a sinta na 2017, a dicidi di acredita 
representantenan di UNHCR na Aruba y ya desde 2018 nos 
pais tin 2 representante cu ta acredita y reconoci pa Gobierno 
di Aruba. Na e mesun momento tambe Gobierno a apunta e 
Keten Manager Venezuela, sefiora Gina Lopez-Gnecco, cu 
den nomber di Gobierno ta atende cu e instancianan aki y 
cu tur instituto cu ta traha riba tereno di refugiadonan. Asina 
Gobierno tin un linea di communicacion mas directo habri pa 
cu esaki y te na e momento aki esaki ta trahando hopi bon. 


Cu UNHCR, e topiconan semper ta trata e cooperacion y con 
por traha hunto na e miho manera ya cu e realidad ta cu Aruba 
tin un cantidad grandi di persona indocumenta. Mayoria di e 
personanan ta di Venezuela pero tambe di Colombia y otro 
nacionalidadnan y ta importante pa e bienestar di e personanan 
aki wordo teni na cuenta. 


P'esey tin varios organisacionnan na Aruba activo y UNHCR 
ta un di nan y semper Gobierno lo sigui yuda unda cu por. Ya 
caba Minister di Integracion, sefior Glenbert Croes a anuncia 
un “Alternative Legal Pathway”, cu ta un forma cu un persona 
no documenta por yega na haya un permiso na Aruba. Minister 
Croes a menciona cu si e persona a drenta Aruba legalmente 
y tin opcion cu un doño di trabou ta dispuesto pa firma p'e, 
y e persona aki no tin antecedentenan penal, e por yega na 
remarke pa haya su permiso. Esey ta e “Alternative Legal 
Pathway” y UNHCR ta hopi satisfecho cu alternativa aki. 


“Apesar di esaki, UNHCR ta mira toch ainda cu tin retonan y 
cu ta importante pa nos sigui papia cu otro di esakinan. Nan 
ta haci diferente investigacionnan, nan ta atende tambe cu e 
personanan cu mester di e ayudo y esey ta algo cu nos ta 
aprecia. Nan no ta solamente punta dede kico por bay miho, 
pero nan ta yuda tambe. Y p'esey e cooperacion ta asina 
importante”, Prome Minister a menciona. Gm 

MINISTER ARENDS TA CONMEMORA DIA DI 
MAMA TERA CU INICIATIVANAN AMBIENTAL 
ROND DI ARUBA 


Tur aña riba 22 di april nos 
ta celebra Dia di Mama Tera, 
e tera cu a bin ta provee nos 
cu bida, nutricion y proteccion 
durante siglonan. E aña aki, 
celebracionnan di e dia special 
aki a cuminsa cu entusiasmo 
riba diasabra ora miembronan di È + 
comunidad a uni pa honra e pida 
baranca cu nos ta comparti cu | 
otro. 


Cu un serie di actividad 
y iniciativanan, diferente 
organisacionnan a bin ta promove 
sostenibilidad ambiental 
fomentando participacion civico. 
Diasabra 20 di april, Ministerio 
di Naturalesa a contribui na 
diferente actividad den cual 

pueblo di Aruba por a participa. 


Baki den Bario, ya caba activo desde afia pasa september ta un 
iniciativa den cuadro di e campafia nacional 'Limpi Limpi' unda 
ta stimula separacion di desperdicio di nos ciudadanonan. E 
biaha aki Baki den Bario tabata na Veld di Bubali na Noord di 
7'or te cu 11'or di mainta bou direccion di Bureau City Inspector. 


E proyecto di Minister Arends di agroforesteria na scolnan 
basico tambe ta den pleno ehecucion unda cu e biaha aki a toca 
turno di St. Paulus School na San Nicolas. Di 7'or di mainta te 
cu 1'or di merdia, maestronan, studiantenan y boluntarionan a 
yuda crea un hardin di alimentacion. Un proyecto bou guida di 
Santa Rosa Aruba y Living Soil Aruba pa apoya scolnan basico 
na incorpora actividadnan di sector primario como herment 
educativo. Un danki special na director Sr. Randy Arends, 
cabesante di St Paulus pa nan colaboracion. 


Tambe ariba e dia aki Universidad di Aruba a organisa un 


"Earth Day Clean-Up" unda studiantenan a reuni den e bario 
di rancho pa yuda tene Aruba limpi limpi. Na otro punta di 
Aruba, Aruba little Volunteers tambe tabata tin nan accion di 
limpiesa na Bachelor's Beach. Aruba Little Volunteers ta un 
organisacion creciente cu ta siña nos muchanan tocante e 
balor di contribucion comunitario y mantencion di nos medio 
ambiente. 


"Cada accion chikito ta conta. Laga nos bini hunto pa celebra 
nos medio ambiente, recordando cu nos esfuersonan colectivo 
di awe ta yuda forma e mundo di mañan. No solamente ariba 
Dia di Mama Tera pero sigur nos mester ta consciente cu Aruba 
su compromiso pa un miho proteccion ambiental ta cuminsa 
cu cada uno di nos, den nos accionnan di tur dia,” Minister 
Arends, encarga cu proteccion di Naturalesa. 

Minister Arends ta gradici tur residente cu a sali y participa 
den e eventonan aki, demostrando nan compromiso pa nos 
naturalesa y e sostenibilidad di nos isla. Laga nos keda uni pa 
haci un impacto positivo riba nos comunidad. MN 

MINISTER MADURO DI FINANSA A REUNI CU 
PRESIDENTE DI CAFT 

E siman aki cu Minister Maduro di Finansa ta na Hulanda, e 
mandatario a reuni cu Presidente di CAFT, sra. Lidewijde van 
Olerongen. Minister Maduro a duna un update riba e trabounan 
pa mehora maneho financiero di Aruba y a repasa e proceso 
pa yega na un miembro nobo pa Aruba den CAFT ya cu e 
termino di sra. 


Helen van der Wal ta bay yega su fin na augustus e aña aki. E 
mandatario a combersa tambe riba e reglanan presupuestario 
y e maneho cu ta wordo traha pa trata cu surplus, ya cu pa Tabata un reunion ameno y na final Minister Maduro a gradici 
basta aña Aruba a conoce solamente presupuesto cu deficit y sra. Lidewijde pa su atencion y dedicacion pa e mehoracion di 
awo Aruba ta trahando cu presupuesto cu surplus. Aruba su finansa publico na bienestar di nos Pais. 

Daze Odada 


MANEHO NOBO DI OTORGAMENTO PA 
PERMISO DI HOTEL 


Minister Dangui Oduber ta anuncia cu a introduci un maneho 
nobo di otorgamento pa permiso di hotel den cuadro di turismo 
sostenibel. E maneho aki ta tene na cuenta cu Aruba no por 
sigui crece na e velocidad cu e ta bayendo y mester tuma 
accionan concreto pa frena e cantidad di cambernan cu ainda 
lo mester construe. 


E maneho ta; 

* Enfoca riba calidad y no cantidad 

* Enfoca riba turismo sostenibel 

* Reduccion di camber cu nunca no a wordo construi 
* Solamente boutique hotels lo haya permiso 


Na Aruba hopi ta sinti cu dia pa dia e isla ta birando mas chikito 
y no tin espacio pa mas desaroyo hotelero. E sentimento bou 
di localnan ta uno di preucupacion cu sigur Gobierno Wever- 
Croes tin e responsabilidad pa atende cune. 


E Gobierno anterior di AVP y tur nan candidatonan a hiba un 
maneho iresponsabel, descabeya y sin vision y planificacion 
otorgando un monton di permiso pa traha mas di 7,000 camber 
cu no ta cuadra cu un desaroyo balansa y sostenibel. Di aña 
2017 minister Oduber ta hibandi un maneho di “High-Value, 
Low-Impact Tourism”. 


Dunando permiso na tanto camber asina ta trece hopi problema 
cune y ta algo di condena. Bo no por tawata stima bo pais pa 
ta asina iresponsabel. 

Tin basta problemanan cu Gobierno Wever-Cores a hereda cu 
awendia mester soluciona. Pa menciona un par: 

* Tin un escasez di trahado unda cu Aruba lo mester imigra 
hende di afo. 

* Imigra hende di afo tambe ta trece su retonan manera: 

o No tin suficiente vivienda pa nos localnan. 

o No tin suficiente scol pa nos muchanan. 

o Infrastructura no ta diseña pa tin tanto auto ariba caminda. 


Gobierno Wever-Croes si tin Aruba na pecho. E Gobierno 
actual tin oido pa e pueblo su preucpacion y ta tuma accion. 
No manera sr. Mike Eman cu recientemente a cuminsa su 
campaña criticando sin presenta solucion. E situacion cu Aruba 
ta aden awendia ta consecuencia di su mesun decisionnan cu 


e la tuma durante su gobernacion. 


Oposicion awendia ta criticando cu Aruba no por sigui 
accepta construccion di mas hotel. Oposicion cu tin varios ex- 
miembronan di partido AVP cu a sostene e maneho di parti 
tereno pa loco. E tempo ey tur tawata keto y a aproba tur e 
cambernan extra aki. Si nan tawata tin e curashi e tempo ey, di 
vocifera nan mes, awe nos no ta den e situacion aki. 


Minister Dangui Oduber si ta scucha pueblo di Aruba y si tin 
e coraje pa introduci un solucion na construccion di camber di 
hotel. Manera cu Minister Oduber a drenta Gobierno e la traha 
pa reduci e 7,000 camber otorga door di Gobierno di AVP pa 
2,000 camber. Awo Minister Oduber a introduci e maneho aki 
pa aun reduci e construccion di camber. E no ta un caminda 
facil, pero si ta uno cu mester wordo tuma pa asina salvaguardia 
e futuro di Aruba pensando ariba nos futuro generacion. Cu 
e maneho aki a demostra accion concreto pa limita, mitiga y 
para desaroyonan cu Aruba NO por carga! Esaki ta un maneho 
sostenibel y bon balansa. 

DE MINISTER VAN TOERISME EN VOLKSGEZONDHEID 


Beleidsregels in het kader van de uitoefening van de bevoegdheid op grond van artikel 28, eerste lid, 
onderdeel i, van de Vergunningsverordening ten aanzien van verzoeken voor nieuwe of wijziging van 
bestaande hotelvergunningen 


In overweging genomen hebbende: 

e dat Aruba als land ruim 38 jaren bestaat waarbij door de toename van het aantal accommodaties voor 
toeristisch verblijf de laatste vijftien tot twintig jaren, er steeds meer sprake is van een onevenredige 
druk op o.a. de hygiënische voorzieningen, openbare orde en publieke rust; 

e dat vanwege het feit dat het Land Aruba grotendeels afhankelijk is van de toeristische industrie heeft 
deze direct en indirect een grote impact op vele andere dan genoemde onderdelen van de samenleving, 
en doet onevenredig veel beroep op schaarse middelen en voorzieningen; 

e dat de regering van Aruba om bedoelde verblijfs-recreatieve druk tegen te gaan in 2018 duidelijk heeft 
bepaald dat er buiten Oranjestad en San Nicolas alleen kleinschalige “boetiek hotels” worden 
toegestaan, betreffende in wezen kleinschalige, luxueus en/of trendy ingerichte accommodaties met 
een unieke sfeer, met vaak een hoger gemiddelde opbrengst per kamer, bij een veel lagere impact op 
de omgeving, openbare orde en publieke rust; door de aard van boetiek hotels zijn de gasten voorts 
meer aangewezen op “off-resort” faciliteiten, waardoor de lokale economie meer deelt in het 
uitgavenpatroon van de gast; 

e dat het ministerie van Toerisme en Volksgezondheid voorts een bestendig beleid heeft uitgedragen 
gebaseerd op het “High-Value, Low-Impact”-principe, conform de “sustainable tourism”-uitgangspunten 
van de UNWTO, waarbij in essentie wordt gestreefd naar een zo hoog mogelijk rendement per 
bezoeker, gepaard met beheersing van de impact van het aantal toeristen en toeristische 
accommodaties, t.b.v. onder andere de openbare orde en publieke rust; 

e dat wereldwijd meerdere concurrerende toeristische bestemmingen, al dan niet middels inzet van 
beleidsinstrumenten, eveneens bezig zijn met de beheersing van de impact van de toeristische industrie 
op de samenleving; 

e dat conform geldende wetgeving en jurisprudentie de publiekrechtelijge bevoegdheid om vergunningen 
te verstrekken dient te worden onderscheiden van de overwegend privaatrechtelijke bevoegdheid om 
erfpacht te vestigen. In gemeld verband is het dan ook wenselijk dat via het onderhavig beleid duidelijk 
kenbaar te maken dat houders van relatief “oude” erfpachtrechten, die meer dan vijf jaren na de uitgifte 
in erfpacht geen bouwvergunning hebben aangevraagd en/of niet aantoonbaar en consequent met de 
bouw zijn aangevangen, niet onverkort en zonder toetsing aan nieuw beleid in aanmerking kunnen 
komen voor een hotelvergunning; een zodanige hotelvergunning zou anders immers in wezen 
betrekking hebben op achterhaald beleid uit de jaren 2009-2017, welke niet overeenkomt met het thans 
geldende beleidsprincipe van “High-Value, Low-Impact”, terwijl ook het jurisprudentie-kader is 
gewijzigd’; 

e dat het de overheid binnen diens discretionaire bevoegdheid immers o.a. het vergunningenbeleid in het 
algemeen belang kan actualiseren, waarbij nieuwe beleidsinzichten in rede niet kunnen worden 
doorkruist door een aantal kamers die in het verleden in erfpachtakten zijn vermeld, welke 
accommodaties evenwel niet binnen de overeengekomen bouwperiode, noch binnen vijf jaar na de 
uitgifte in erfpacht, zijn gerealiseerd; 

e dat uit oogpunt van onder andere de hygiëne, de openbare orde en publieke rust, waartoe mede de 
bescherming van het woon- en leefklimaat en het voorkomen van overlast worden gerekend, alsmede 
het belang van de Arubaanse toeristische sector voor een beheersbaar aanbod van accommodaties, 
er bij de belangenafweging ter besluitvorming ten aanzien van verzoeken voor de afgifte van nieuwe, 
of voor de wijziging van bestaande hotelvergunningen, beleidsmatig dus naar beheersbaar- en 
duurzaamheid wordt gestreefd; 

e dat mede vanwege het feit dat het Land Aruba grotendeels afhankelijk is van de toeristische industrie, 


1 Vgl. het arrest van de Hoge Raad d.d. 26 september 2021, ECLI:NL:HR:2021:1778, het zgn. “Didam-arrest”). 

gemeld beleidsmatig streven tevens een zwaarwegend belang zijdens het Land inhoudt; 

dat het gelet op het voorgaande wenselijk is bij de uitoefening van discretionaire bevoegdheid op basis 
van artikel 28, eerste lid, onderdeel i, van de Vergunningsverordening, beleidsrichtlijnen te stellen welke 
in acht zullen worden genomen bij de behandeling van verzoeken voor de afgifte van nieuwe of wijziging 
van bestaande hotelvergunningen; 

dat het onderhavig beleid op grond van bij wettelijk voorschrift toegekende beslissingsbevoegdheid 
wordt vastgesteld, een gerechtvaardigd algemeen belang dient, en voorts een redelijk te achten 
evenwicht kent tussen het eigendomsrecht (en daaraan gelijk te stellen rechten), en het daarmee te 
dienen algemeen belang; het onderhavig beleid kent voorts een overgangsbepaling en een 
hardheidsclausule, terwijl er voldoende rechtsmiddelen zijn om desgewenst de rechtmatigheid van het 
beleid direct of indirect te laten toetsen. 


Gelet op: 
Artikel 28, eerste lid, onderdeel i, van de Vergunningsverordening. 


Maakt de Minister van Toerisme en Volksgezondheid het navolgend beleid bekend: 


Artikel 1 


Een verzoek voor een hotelvergunning ter zake waarvan bij de inwerkingtreding van het onderhavig 

beleid: 

a.nog geen bouwvergunning is aangevraagd, dan wel 

b.niet binnen de in de akte van erfpachtuitgifte overeengekomen periode van zes maanden, noch 
binnen vijf jaren na de uitgifte in erfpacht, aantoonbaar en consequent met de bouw is aangevangen, 
zal worden geweigerd in het belang van de openbare orde en de publieke rust, indien er sprake is 
van een hotel met meer dan 100 kamers. Voor de toepassing van deze beleidsregels is er pas sprake 
van aanvangen met de bouw als er objectief bezien zinvolle en relevant te achten constructieve 
handelingen worden verricht, waarbij een constructie van enige omvang wordt gemaakt die bedoeld 
is om ter plaatse duurzaam aanwezig te zijn, met de bedoeling om gestaag en binnen afzienbare tijd 
de in de bouwvergunning voorziene werken tot stand te brengen. 

Een verzoek tot aanvulling van de in artikel 43 van de Vergunningsverordening bedoelde afschrift van 

een bestaande hotelvergunning vanwege verbouw of herbouw, waarvoor bij de inwerkingtreding van 

het onderhavig beleid nog geen bouwvergunning is aangevraagd, zal worden geweigerd in het belang 

van de openbare orde en de publieke rust, indien er sprake is van een uitbreiding van het bestaande 

aantal kamers. 


Artikel 2 
LE 


In afwijking van artikel 1 kan de houder van een geldende hotelvergunning, of diens rechtsopvolger, in 
aanmerking komen voor een nieuwe hotelvergunning die betrekking kan hebben op maximaal 
eenzelfde aantal kamers als onder de bestaande hotelvergunning. 

De Minister van Toerisme en Volksgezondheid kan gemotiveerd en verhoudingsgewijs afwijken van 
het bepaalde in artikel 1, en/of van in het eerste lid van dit artikel, indien en voor zover het i. aannemelijk 
is dat onverkorte toepassing daarvan zal leiden tot een onbillijkheid van overwegende aard uit het 
oogpunt van het evenwicht tussen het onderhavig vergunningsbeleid en het daarmee te dienen 
algemeen belang, dan wel ii. het onderhavig vergunningsbeleid niet onevenredig zal worden 
doorkruist, dan wel iii. indien een rechterlijke uitspraak daartoe aanleiding geeft. 

Een verzoek om afwijking op grond van onbillijkheid van overwegende aard naar de mening van de 
verzoeker, wordt schriftelijk gemotiveerd ingediend bij de Minister van Toerisme en Volksgezondheid. 
De verzoeker is verplicht alle inlichtingen te verschaffen en bescheiden over te leggen die nodig zijn, 
ter beoordeling van het verzoek. 


Artikel 3 
Het onderhavig beleid zal gelden voor de periode van 5 jaren, en treedt in werking de dag na plaatsing 


hiervan in de lokale dagbladen. 2 3 APR 2024 


Oranjestad Arubi orar de 


De Minister van Toerisme en Volksgezondheid 

Awe 23 di april riba peticion di Minister Geoffrey Wever, 
Economisch Bureau Amsterdam ("EBA") a duna un 
presentacion riba e koopkrachtmodel na departamentonan 
di gobierno y instancianan cu a duna data valioso, exacto y 
relevante pa por traha esaki pa Pais Aruba. 


Pa e koopkrachtmodel por calcula e impacto di maneho 
riba e poder di compra pa e 32 diferente tipo di hogarnan, 
Economisch Bureau Amsterdam a colecta y procesa data 
ricibi di departamentonan di gobierno y instancianan. | 
E modelo ta consisti entre otro di e diferente tarifanan di 
inkomstenbelasting y belastingvrije voet, kinderaftrek, 
eigenbijdrage AOV-AWW- AZV werknemer y werkgever, 
primanan AOV-AWW- AZV, bijstand, schoolbijdrage, 
sumanan di pensioen AOV y AWW, salario minimo y inflacion. 


Despues di a cuminsa e proceso pa traha e koopkrachtmodel 
den januari 2024 y duna presentacion na Parlamento di Aruba 
y Conseho di Minister, Economisch Bureau Amsterdam a 
presenta e koopkrachtmodel y su uzo na Departamento 
di Finansa, Departamento di Impuesto, Centraal Bureau 
voor de Statistiek, Directie Arbeid en Onderzoek, Sociale 
Verzekeringsbank, Algemene Ziektekosten Verzekering, 
Sociaal- Economische Raad, Centrale Bank van Aruba, 
Aruba Tourism Authority Stichting Algemeen Pensioenfonds 
Aruba. 


E poder di compra y calculacion di esaki ta un tema di sumo 
importancia y p'esey ta esencial cu e calculacionnan den 
e koopkrachtmodel ta basa riba data concreto y relevante 
ricibi di diferente instancianan pa asina garantisa cu por ta 
sigur cu e resultado di e modelo ta refleha e situacion actual, 
segun minister Geoffrey Wever. 


P'esey como parti die proceso, Economisch Bureau Amsterdam 
a duna un presentacion pa asina tur instancia ta bon informa 
riba e uzo di nan data den e koopkrachtmodel. 

Minister Geoffrey Wever kier ii DEACI y Departamento 
di Finansa, Departamento di Impuesto, Centraal Bureau 
voor de Statistiek, Directie Arbeid en Onderzoek, Sociale 


Verzekeringsbank, Algemene Ziektekosten Verzekering, 
Sociaal- Economische Raad, Centrale Bank van Aruba, 
Aruba Tourism Authority Stichting Algemeen Pensioenfonds 
Aruba pa nan contribucion valioso na e proceso pa traha e 
koopkrachtmodel pa pais Aruba. mm 

MINISTER ENDY CROES TA DESEA E CHEFNAN 
DI COLEGIO EPI HOPI EXITO CU E TRAINING 
CULINARIO NA ROC MONDRIAAN NA DEN 


Diadomingo ultimo, Minister di Enseñansa y Deporte Endy 
Croes a acudi na Aeropuerto Internacional Reina Beatrix pa 
despedi di cuater (4) chef, un (1) docente y un (1) miembro 
di staf di Colegio EPI cu ta biahando pa Den Haag, Hulanda. 
Durante un (1) siman, e team di cushina di Colegio EPI lo acudi 
na ROC Mondriaan pa siña e sistema nobo cu tin riba nivel di 
MBO 3. 


Sra. Tisa LaSorte di AHATA a indica cu e trabou culinario ta 
un di e trabounan mas dificil pa bo haya na Aruba. AHATA ta 
purbando di basta tempo caba pa yuda e scolnan culinario pa 
atrae mas studiante, pero tambe pa hisa e nivel di educacion 
culinario na Aruba. AHATA a aporta pa e docentenan culinario 
di EPI por biaha Hulanda pa mira entre otro, con nan ta duna les 
eynan, mira kico ta nan curiculo y con e cushina ta. Directora 
general di colegio EPI Sra. Ankie Danker a indica cu nan ta 
contento cu team di cushina di Colegio EPI ta biahando pa 
asina siña di e estudio nobo cu ta biniendo. Tin varios desaroyo 
y ta importante pa e chefnan bay den exterior pa siña mas. 


Sra. Danker ta gradici Minister Endy Croes y AHATA pa haci 
esaki posibel. Finalmente, Minister Endy Croes ta gradici AHATA 
pa nan sosten y ta gradici Sra. Danker pa e gran colaboracion 
pa logra pasonan grandi pa nos studiantenan di Colegio EPI. 
E mandatario di Enseñansa ta desea e chefnan Sr. Alvin Leest, 
Sr. Oscar Steba, Sr. Fernandi Nuñez y Sr. Calvert Cilie hopi 
exito cu nan training den Curiculo Culinario na Hulanda. mmm 

Diabierna anochi, den e prestigioso ballroom di Renaissance AR 
Convention Center, a tuma luga Premio Excelencia den [PR 
Deporte 2023, unda cu a rindi homenahe na dies (10) baluarte 
deportivo cu a dedica gran parti di nan bida na e desaroyo di 


deporte di Aruba. 


Sr. Luciano Martino Croes, miho conoci como Wichi, a forma 
parti di Sportvereniging Estrella desde 12 aña di edad y a 
practica diferente deporte entre otro, pingpong, basketball y 
volleyball. Wichi a representa Club Estrella den reunion general 
anualmente di Arubaanse Voetbal Bond (AVB) desde aña 1963 
te cu aña 1993 durante 30 aña. Wichi tabata secretario di e 
division di futbol di Estrella pa 35 aña y despues a fundi como 
presidente di S.V. Estrella durante cinco (5) aña. Despues 
Wichi a forma parti di e comision di AVB. Na november di 
aña 1983 Wichi a wordo eligi como miembro di directiva y a Premio Excelencia den Deporte y Minister Endy Croes ta 
ocupa e puesto di secretario durante ocho (8) aña. Ademas di felicita Wichi cu e reconocemento Baluarte Deportivo 2023 y 
esaki, Wichi tabata presidente di Aruba Sport Unie (ASU) pa ta gradici Wichi pa su dedicacion, amor y aporte den e deporte 
un periodo di cuater (4) aña. di Aruba. 

Durante Premio Excelencia den Deporte 2023, a reconoce 
cuater (4) atleta olimpico pa nan gran trayectorio y promove 
e balornan olimpico. Roshendra Vrolijk a ricibi un certificado 
y pin di Olympians for Life (OLY) for di man di presidente di 
Asociacion Arubano di Atletanan Olimpico, Sr. Isnardo Faro. 
Roshendra a participa cu su 15 afia di edad y te cu awo e ta 
e atleta di mas hoben cu a yega di participa pa Aruba na e 
Weganan Olimpico, den e deporte di landamento den e evento 
di 50 meter “freestyle” na e Weganan Olimpico na Sydney, 
Australia na afia 2000 y 4 afia despues na e Weganan Olimpico 
na Athenas, Grecia. 


Fuera di esaki, Roshendra a participa na afia 2003 den FINA 
World Championships na Barcelona, Spafia; na afia 2003 
den Central American and Caribbean Swimming Federation 
(CCCAN) na Mexico y na Weganan Panamericano na Santo 
Domingo; na afia 2002 na ODESUR na Belem, Brasi; na | 
aña 2002 CISC na Corsou y na aña 2001 na CCCAN na Minister di Enseñansa y Deporte Endy Croes ta felicita 
Santo Domingo. Un di e caracteristacanan di Roshendra ta Roshendra Vrolijk cu su reconocemento OLY y ta gradicie pa 
su determinacion, cual a hib'e pa tin un trayectoria exitoso. contribui den e desaroyo di deporte di Aruba. 


Diamars 23 April 2024 


GABINETE DI ARUBA A RECONOCE 
BALUARTENAN DURANTE DI ARUBADAG 


Gabinete di Minister Plenipotenciario a duna reconocemento 
na tres baluarte Arubiano na Hulanda, durante di Arubadag 
den De Broodfabriek na Rijswijk. Un momento adecua pa duna 
balor na nos hendenan na Hulanda cu a haci un contribucion 
grandi pa e comunidad Arubiano na Hulanda como tambe e 
comunidad Hulandes. 


E prome persona pa a ricibi un reconocemento ta Meda 
Camacho, cu a nace na Savaneta y ta bin di un famia hopi 
musical. Cu su 19 afia Meda a conoce e amor di su bida cu 
tabata staciona na Marinierskazerne, nan a bin Hulanda y na 
Amersfoort nan a casa y a cuminsa un famia di dos yui homber. 
Despues cu su esposo a muri na edad jong, ela dicidi pa studia 
na Sociale Academie De Horst y a bai traha principalmente cu 
casonan di voogdij. Pa cuater aña ela tabata gemeenteraadslid 
pa D66 na Amersfoort. 

Den e periodo aki Gabinete di Aruba a pidi su yudansa cu e 
famianan di e victimanan di e Desaster di Bijlmer. Na 2004 ela 
baha cu pensioen, pero a keda haci hopi trabao voluntario. 
Minister di Cultura Xiomara Maduro a haci entrega di e 
reconocemento na señora Meda Camacho. 


E di dos reconocemento a bai pa Jack Rasmijn. Jack a caba 
su HBS na Aruba y cu un beurs a bai studia na Anton Rosdorg 
MTS na Den Haag. Despues di su dienstplicht ela cuminsa 
traha na 1962 na e compania Siemens Nederland BV. 

Durante añanan ela ocupa diferente funcion den Siemens 
na Hulanda, Bruselas y Múnchen, Alemania. Mientrastanto e 
persona aki a cuminsa cu trabaonan voluntario, specialmente 
dirigi riba hendenan di edad. Te ainda e ta den directiva di 
Platform Allochtone, cu ta un “adviesorgaan” di e College 
di B&W di Den Haag y esaki tambe ta conta pa Ouderen y 
Stedelijke Ouderen Commissie. Y ainda tin mas organisacion 
cu por conta riba su participacion. Minister di Labor Glenbert 
Croes a entrega e reconocemento na señor Rasmijn. 


Por ultimo a duna un reconocemento na Rossini van Wijk, nasi 
na San Nicolaas. Rossini tabata den Aruba su Carnaval desde 
mucha. Pronto ela cuminsa diseña pa Reinanan, individualnan 
y gruponan di Carnaval, ganando tur sorto di premionan. Tambe 
Rossini tabata envolvi cu e agencia di modelahe Di Aruba 
Moda. Awendia Rossini tin su grupo di Carnaval na Hulanda, 
esta Kingdoms Under The Sun, ya pa 22 aña. Rossini su grupo 
y Reinanan semper ta representa Aruba rond Europa y e tin 
dos Reina di Carnaval International. 

Rossini tambe ta diseña National Costumes pa Reinanan di 
beyesa pa Aruba, Hulanda, Curacao, Belgica, Luxemburg, y 
Francia, y a gana ocho biaha caba Best National Costume pa 
Hulanda. Rossini ta sigui keto bay cu Carnaval na Aruba y 
Hulanda, semper representando Aruba su dushi Carnaval. E 
reconocemento na Rossini van Wijk a keda entrega pa Minister 


Plenipotenciario Ady Thijsen. 
Asina Gabinete di Aruba a rindi honor na nos hendenan cu a 
duna nan contribucion na e comunidad Arubiano na Hulanda, 
como tambe na e comunidad Hulandes. Un pabien cu e 
reconocemento akin a Meda Camacho, Jack Rasmijn y Rossini 
van Wijk. MN 


2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


